

**Қазақстан Республикасы Қарулы Күштерінің құрылымын жетілдіру жөніндегі кейбір мәселелер туралы**

***Күшін жойған***

Қазақстан Республикасы Президентінің 2004 жылғы 10 қарашадағы N 1472 Жарлығы. Күші жойылды - Қазақстан Республикасы Президентінің 2012 жылғы 12 шілдедегі № 354 Жарлығымен

      Ескерту. Күші жойылды - ҚР Президентінің 2012.07.12 № 354 Жарлығымен.

      Қазақстан Республикасы Қарулы Күштерінің құрылымын жетілдіру мақсатында **ҚАУЛЫ ЕТЕМІН:**

      1. Қазақстан Республикасы Президентінің "Қазақстан Республикасы Қарулы Күштерінің құрылымын одан әрі жетілдіру жөніндегі шаралар туралы" 2003 жылғы 7 мамырдағы N 1085 Жарлығына мынадай өзгерістер мен толықтырулар енгізілсін:

      1-тармақта:   
      мәтіндегі "басқару органдары" деген сөздердің алдынан "әскери" деген сөзбен толықтырылсын;

      2) тармақшада:   
      үшінші абзац мынадай редакцияда жазылсын:   
      "жедел-стратегиялық - Қарулы Күштер түрлерінің құрамына кіретін бас қолбасшылардың, Қарулы Күштер әскер тектерінің қолбасшылары мен Қарулы Күштер Тылы бастығының басқармалары";

      бесінші абзац ", арнайы әскерлердің бас басқармалары" деген сөздермен толықтырылсын;

      3) тармақшаның екінші абзацындағы "басқару органдары,", "әскери оқу орындары," деген сөздер алынып тасталсын;

      5) тармақшадағы "жауынгерлік" деген сөзден кейін ", арнайы" деген сөзбен толықтырылсын.

      2. Қазақстан Республикасының Үкіметі:

      1) "Қазақстан Республикасы Қарулы Күштерінің Құрлық әскерлері Бас қолбасшысының басқармасы" мемлекеттік мекемесін таратсын;   
      2) осы Жарлықтан туындайтын өзге де қажетті шараларды қабылдасын.

      3. Осы Жарлықтың орындалуын бақылау Қазақстан Республикасы Президентінің Әкімшілігіне жүктелсін.

      4. Осы Жарлық қол қойылған күнінен бастап күшіне енеді.

*Қазақстан Республикасының*   
*Президенті*

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК